Uredba Komisije (EGS) št. 509/92

z dne 28. februarja 1992

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kot je bila nazadnje spremenjena z Uredbo Komisije (EGS) št. 396/92 [2], in zlasti člena 9,

ker je za zagotovitev enotne uporabe kombinirane nomenklature, ki je Priloga k navedeni uredbi, potrebno sprejeti ukrepe v zvezi z uvrstitvijo blaga iz Priloge te uredbe;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katerokoli drugo nomenklaturo, ki v celoti ali delno temelji na njej ali ji dodaja dodatne pododdelke in ki jo določajo posebne določbe Skupnosti, z namenom uporabe tarifnih ali drugih ukrepov v zvezi s trgovino z blagom;

ker mora biti blago, opisano v stolpcu 1 tabele, ki je Priloga k tej uredbi, v skladu z navedenimi splošnimi pravili uvrščeno v ustrezne oznake KN, navedene v stolpcu 2, in sicer iz razlogov, navedenih v stolpcu 3;

ker je primerno, da se po določbah iz člena 6 Uredbe Komisije (EGS) št. 3896/90 [3], upravičenec v obdobju treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo, če je bila sklenjena zavezujoča pogodba, kot je predvidena v členu 14(3)(a) ali (b) Uredbe Komisije (EGS) št. 1715/90 [4];

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, opisano v stolpcu 1 priložene tabele, je uvrščeno v kombinirano nomenklaturo v ustrezne oznake KN iz stolpca 2 navedene tabele.

Člen 2

Po določbah iz člena 6 Uredbe (EGS) št. 3796/90 se upravičenec v obdobju treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic in ki niso v skladu s pravicami, določenimi s to uredbo, če je bila sklenjena zavezujoča pogodba, kot je predvidena v členu 14(3)(a) ali (b) Uredbe (EGS) št. 1715/90.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. februarja 1992

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 44, 20.2.1992, str. 9.

[3] UL L 365, 28.12.1990, str. 17.

[4] UL L 160, 26.6.1990, str. 1.

--------------------------------------------------

PRILOGA

Opis blaga | Uvrstitev v oznako KN | Utemeljitev |

| | | |

(1) | (2) | (3) |

1. | Izdelek iz mešanice ostankov proizvodnje koruznega škroba (približno 40 %), ostankov ekstrakcije olja iz koruznih kalčkov z mokrim postopkom (približno 30 %) in ostankov destilacije alkohola iz koruze ("corn distillers") (približno 30 %), ki imajo naslednje analitske lastnosti, računano na suh proizvod: | 23099041 | Uvrstitev opredeljujejo določbe splošnih pravil 1 in 6 za razlago kombinirane nomenklature, dodatna opomba 1 k Poglavju 23 in besedilo oznak KN 2309, 230990 in 23099041. |

— škrob | 18 % | Določen v skladu z metodo v Prilogi I.1 k Direktivi Komisije 72/199/EGS |

— beljakovine (N × 6,25) | 28 % | določene v skladu z metodo v Prilogi I.2 k Direktivi Komisije 72/199/EGS |

— maščobe | 4,4 % | določene v skladu z metodo A iz Priloge I k Direktivi Komisije 84/4/EGS |

Uporablja se za prehrano živali. |

2. | Pripravek, sestavljen pretežno iz mešanice približno 60 mas. % kalcijevega hidrogen-ortofosfata [dikalcijev fosfat], in približno 40 mas. % kalcijevega bis (dihdrogenortofosfata) [monokalcijev fosfat], ki se uporablja za prehrano živali. | 23099099 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 2309, 230990 in 23099099 (glej tudi pojasnjevalne opombe HS, tarifna številka 23.09, del II. C). |

--------------------------------------------------